**SPrÁva o Účasti verejnosti**

Verejnosť bola o príprave návrhu zákona, ktorým sa mení a dopĺňa zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení neskorších predpisov a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov informovaná prostredníctvom predbežnej informácie k návrhu zákona zverejnenej v informačnom systéme verejnej správy Slov-Lex (PI/2019/32) od 14. februára do 20. februára 2019. K predbežnej informácii sa vyjadrili Asociácia nezávislých rozhlasových a televíznych staníc (ANRTS) a CIF (Creative Industry Forum), ktorí požadujú, aby bola pripravovaná právna úprava predmetom rokovania Skupiny pre digitálne vysielanie (SKDV) zriadenej podľa § 5 ods. 2 zákona o digitálnom vysielaní a taktiež žiadajú o účasť na príprave návrhu zákona. Ministerstvo kultúry Slovenskej republiky bude spolupracovať so zástupcami ANRTS a CIF v ďalšom legislatívnom procese.